Nytårsnat er traditionen tro en travl nat for politiet. Også dette års nytårsnat gav travlhed, men der var kun tale om små sager. Detentionen hos Nordjyllands Politi har natten igennem været fyldt op med berusede personer, men det er ikke anderledes end en almindelig weekend, siger vagtchefen ved Nordjyllands Politi. Tre personer måtte i nattens løb køres til skadestuen med øjenskader efter fyrværkeri. Mest travlt var det omkring klokken 06.00, da værtshusene lukkede. Der var i følge vagtchefen en del feststemte mennesker, som ikke kunne finde ud af at gå hjem.

Opsummering:
Nordjyllands Politi har nytårsnat haft nok at se til, men natten er forløbet uden de store sager.